ධීවර මළසිරුරු රැගෙන ඩෙවොන්5 එයි
මුහුදේ පාවුණ විෂ සහිත ද්රාවණයක් අඩංගු බෝතලයක් විදෙස් මත්පැන් යැයි සිතා පානය කිරීමෙන් මුහුද මැදදීම අසාධ්යව මියගිය ධීවරයින් සිව් දෙනාගේ මළ සිරුරු ද රැගෙන ඩෙවෝන් 05 යාත්රාව ඊයේ 03 තංගල්ල ධිවර වරායට ආ බව තංගල්ල මූලස්ථාන පොලිසිය පවසයි මෙලෙස තංගල්ල ධීවර වරායට රැගෙන ආවේ පසුගිය 04 දා තංගල්ල ධීවර වරායෙන් මුහුදු ගොස් සිටියදී පසුගිය 28 දා මුහුදේ පා වී ආ විෂ සහිත ද්රාවණයක් පානය කිරීමෙන් පසු අසාධ්යව මියගිය ධීවරයින් 05 දෙනාගෙන් සිව් දෙනකුගේ සිරුරුය මෙම විෂ ද්රාවණය පානය කිරීමෙන් පසු ඩෙවෝන් 05 යාත්රාව තුළදීම ධීවරයින් සිව් දෙනකු මියගිය අතර අසාධ්ය තත්ත්වයේ සිටි තවත් ධීවරයින් දෙදෙනකු සිංගප්පූරු භාණ්ඩ ප්රවාහන නෞකාවකින් හම්බන්තොට වරායට රැගෙන එමින් සිටියදි තවත් එක් ධීවරයකු මියගොස් ඇත එලෙස මියගිය ධීවරයාගේ සිරුර හම්බන්තොට මහ රෝහලේ තැන්පත් කෙරුණු අතර අසාධ්යව සිටි අනෙක් ධීවරයා හම්බන්තොට මහ රෝහලට ඇතුළත් කර වෛද්ය ප්රතිකාර ලබා ගැනීමෙන් පසු මේ වන විට සුවය ලබා සිටියි මියගිය ධීවරයින්ගේ සිරුරු තංගල්ල ධීවර වරායට රැගෙන ආ මොහොත ඉතා සංවේදී අවස්ථාවක් වූ අතර එහි දිස්වූයේ එකම මළගමක් විලාශයකි ගොඩබිමට ගෙනා සිරුරු පිළිබඳව තංගල්ල මහෙස්ත්රාත්වරයා පැමිණ මහෙස්ත්රාත් පරික්ෂණය සිදු කිරීමෙන් අනතුරුව පශ්චාත් මරණ පරීක්ෂණ කටයුතු සඳහා හම්බන්තොට මහ රෝහල වෙත රැගෙන එනු ලැබිණි සිංගප්පූරු නෞකාවක සහාය ඇතිව මීට පෙර හම්බන්තොට වරායට රැගෙන එමින් සිටියදි මියගිය ධීවරයාගේ සිරුරේ කොටස් ආමාශයේ දියර හා ලේ සාම්පල ලබාගත් අතර ඒවා රජයේ රස පරීක්ෂකවරයා වෙත යොමු කර වාර්තාවක් ඉදිරිපත් කරන ලෙස හම්බන්තොට මහ රෝහලේ අධිකරණ විශේෂඥ වෛද්යවරයා විසින් හම්බන්තොට වරාය පොලිසියට දන්වා තිබේ එතෙක් මියගිය ධීවරයාගේ මරණය සම්බන්ධයෙන් විවෘත තීන්දුවක් ලබා දී එම සිරුර ඥාතීන්ට භාරදීමට කටයුතු කර ඇත මීට අමතරව මේ වන විට රෝහලේ ප්රතිකාර ලබමින් සිටින දිවි ගලවාගත් ධීවරයාගේ මුත්රා සාම්පල් හා රුධිර සාම්පල් ලබා ගෙන ඒවා ද රජයේ රස පරීක්ෂකවරයා වෙත ඉදිරිපත් කර වාර්තාවක් ඉදිරිපත් කරන ලෙස හම්බන්තොට මහ රෝහලේ අධිකරණ විශේෂඥ වෛද්යවරයා වරාය පොලිසියට නියෝග කර ඇතමත්තල දිලිප් එන් ජයසේකර